تقييم المطعم: مطعم مصمم بتصميم احترافي نسبه للمساحه المتاحه له. واعتبره مكان رائع لأكل وجبه شرق اسيويه 
 مرت على اغلب بلدان شرق اسيا من سنقافور للصين ومن تايلند لمليزيا,غير الترحيب الحار من طاقم المطعم اول ما تدخل يستقبلونك بابتسامه من الخد للخد وخصوصآ ان المطبخ مكشوف 
 من خارج المطعم يعني تمر من جمبه وتشوفهم شلون يشتغلون من الالف للياء. تجهيز الصاج,نثر النودلز, الحمس ,النار الي تقب من تحت الصاج كل هذا يحسسك انك مريت جمب مطعم كلاسيكي تراثي بشارع شرق اسيوي 
  
 الحين نجي للقائمه 
  
 القائمه عندهم تحير من كثر الاطباق الي عندهم لكن مرتبينها ترتيب سهل ومنضم وكل صنف حاطين قدامه مربع فاضي تعلم عليه علامه عشان ماتنسى وذا خلصت تمزع الصفحه وتعطيها الموضف اما تقسيمهم للاصناف كالتالي 
  النودلز نوعين 
 الاول للويت نودلز  ومكونه من خمس اصناف او اكثر بصنف او صنفين 
  
 الثاني للبوك ود فاير نودلز (على الصاج) نفس الشي خمس اصناف 
  
 الاباتايزر وبعده السايد دشز زالديم سم وتقربآ كل نوع خمس اصناف 
  
 ادري مليتو من طول الموضوع لكن جينا للزبده 
  
 الاطباق الي طلبت وتقيمي لها 
  
 الديمسم( كريستل براونز (الربيان) ديمسم) كمقبلات تجي ثلاث حبات والدمسم عباره عن عجين رقيق محشو بربيان او اي نوع من البروتين وطريقة طبخه تكون بالبخار الطعم كان رائع وخفيف  
  
 النودلز طلبت نوعين كلهم من البوك ود فاير 
  
 السنقافورين نودلز وكانت نودلوز رقبقه من الشعيريه معها ربيان والطعم سويت اند سبايسي 
 حالي حار بحراره لاذعه وكانت اكثر من رائعه 
  
 باد تاي = نودلز تايلنديه تتمييز بانها من الرز موب القمح وتطبخ مع صوص اللوز السوداني 
 الطبق كان جيد جدآ لان الصوص والزيت زايدين شوي مما خلى الطبق دهني 
  
 السايد دشز 
 طلبت طبق الدجاج التايلندي مع الكاجو. الطبق كان رااااااااااااائع واتعب وانا اقول رائع واعجبني اكثر استخدامهم للهيل عشان بغطون على ثقل صوص الفول السوداني 
  
 اما من خيار الفيفورتز ماكان فيه الا خيار واحد وكان طبق البط المشوي بالطريقه السنقفوريه 
 وعن هالطبق ما اقول الا اخيرآ لقيت مطعم بالرياض يطبخ البط بطريقه احترافيه  
 اللحم كان ناضج و كرسبي من الجوانب ويقدمونه مع البنكيك السقافوري الي راح تشوفونه بالصور 
  
 الطبق الاخير والي صعقني يوم قريته بالمنيو كان 
  
 الفراي ايسكريم 
 ايسكريم ملفوف ب طبقه مكونه من المكسرات والرز المحمص والعجين المقلي مع شي بسيط من شعيرية الكنافه. الطبق كان اكثر من رااااائع 
  
 المطعم اعتبره افضل مطعم اسيوي بالرياض لكن اسعاره شوي غاليه يعني الشخص الواحد راح يكلفه 
 قرابة الميه وخمسين ريال لكن يستاهل  
  
 الطعم 10/10 
 الديكور 9/10 
 الخدمه والاستقبال 10/10